ຄະນະພົວພັນຕ່າງປະເທດສູນກາງພັກ ຈັດຕັ້ງພິທີ ມອບ - ຮັບ ບັດພະນັກງານ - ລັດຖະກອນ
ເພື່ອປະຕິບັດຕາມຄຳແນະນໍາ ເລກທີ 06/ພນ, ລົງວັນທີ 19 ພະຈິກ 2017 ກ່ຽວກັບການອອກບັດ ພະນັກງານ - ລັດຖະກອນ, ໃນວັນທີ 25 ທັນວາ 2018 ທີ່ ຄະນະພົວພັນຕ່າງປະເທດສູນກາງພັກ ຫຼັກ 06 ໄດ້ຈັດພິທີມອບ-ຮັບ ບັດພະນັກງານ - ລັດຖະກອນ, ໂດຍການເປັນປະທານ ຂອງ ສະຫາຍ ສົມພອນ ສີຈະເລີນ, ຮອງເລຂາຄະນະພັກ...ອ່ານຕໍ່
ໂທລະສານອວຍພອນຈາກພັກກອມມິນິດຫວຽດນາມ
ສານອວຍພອນ ຄະນະບໍລິຫານງານສູນກາງພັກກອມມູນິດຫວຽດນາມ ໄດ້ສົ່ງສານອວຍພອນເຖິງຄະນະບໍລິ ຫານງານສູນກາງພັກປະຊາຊົນ ປະຕິວັດລາວ ຊື່ງມີເນື້ອໃນດັ່ງນີ້: “ເນື່ອງໃນໂອກາດສະເຫຼີມສະຫຼອງວັນສ້າງຕັ້ງພັກປະຊາຊົນ ປະຕິວັດລາວ ຄົບຮອບ 65 ປີ (22/03/1955-22/03/2020) ຕາງໜ້າພັກກອມມູນິດ ຫວຽດນາມ ແລະ ປະຊາຊົນ ຫວຽດນາມ, ພວກຂ້າພະເຈົ້າຂໍສົ່ງມິດຈິດມິດໃຈ ຖານສະຫາຍອ້າຍນ້ອງ ທີ່ສະໜິດສະໜົມ ແລະ ຄໍາອວຍພອນອັນອົບອຸ່ນທີ່ສຸດ ມາຍັງຄະນະບໍລິຫານງານສູນກາງພັກ, ພະນັກງານ, ສະມະຊິກພັກປະຊາຊົນ ປະຕິວັດລາວ ແລະ ປະຊາຊົນລາວ ທຸກຖ້ວນໜ້າ. ຕະຫຼອດໄລຍະ 65...ອ່ານເພີ່ມ
ໂທລະເລກຊົມເຊີຍ ສະຫາຍ ສີ ຈິນຜິງ ຈາກ ສະຫາຍ ບຸນຍັງ ວໍລະຈິດ, ເລຂາທິການໃຫຍ່ ຄະນະບໍລິຫານງານສູນກາງພັກ ປປ ລາວ
ເຖິງ: ສະຫາຍ ສີຈິນຜິງ, ເລຂາທິການໃຫຍ່ຄະນະບໍລິຫານງານສູນກາງພັກກອມມູນິດຈີນ. ທີ່ ນະຄອນຫລວງປັກກິ່ງ ສະຫາຍ ສີຈິນຜິງ ທີ່ຮັກແພງ, ເນື່ອງໃນໂອກາດທີ່ສະຫາຍ ໄດ້ຮັບເລືອກຕັ້ງໃຫ້ດໍາລົງຕໍາແໜ່ງເປັນ ເລຂາທິການໃຫຍ່ຄະນະບໍລິຫານງານສູນກາງພັກກອມມູນິດຈີນ ອີກສະໄໝໜຶ່ງ, ໃນນາມ ຄະນະບໍລິຫານງານສູນກາງ ພັກປະຊາຊົນ ປະຕິວັດລາວ ແລະ ໃນນາມສ່ວນຕົວ, ຂ້າພະເຈົ້າ ຂໍສົ່ງຄວາມຊົມເຊີຍຖານສະຫາຍອ້າຍນ້ອງ ແລະ ພອນໄຊອັນປະເສີດມາຍັງສະຫາຍ ແລະ ຜ່ານສະຫາຍ ມາຍັງ ຄະນະບໍລິຫານງານສູນກາງພັກກອມມູນິດຈີນ ສະໄໝທີ XIX. ...ອ່ານເພີ່ມ
ສານອວຍພອນກອງປະຊຸມໃຫຍ່ ຄັ້ງທີ XIX ຂອງພັກກອມມູນິດຈີນ ຈາກຄະນະບໍລິຫານງານສູນກາງພັກ ປປ ລາວ
ເນື່ອງໃນໂອກາດພັກກອມມູນິດຈີນ ດຳເນີນກອງປະຊຸມໃຫຍ່ຜູ້ແທນທົ່ວປະເທດ ຄັ້ງທີ XIX, ເຊິ່ງໄຂຂຶ້ນທີ່ນະຄອນຫລວງປັກກິ່ງ ໃນວັນທີ 18 ຕຸລາ 2017,ໃນນາມຄະນະບໍລິຫານງານສູນກາງພັກປະຊາຊົນປະຕິວັດລາວ ສະມາຊິກພັກ ແລະປະຊາຊົນລາວບັນດາເຜົ່າ, ພວກຂ້າພະເຈົ້າຂໍສົ່ງຄວາມຊົມເຊີຍອັນອົບອຸ່ນ, ພອນໄຊອັນປະເສີດ ແລະ ອາລົມຈິດແຫ່ງຄວາມສາມັກຄີຮັກແພງອັນສະໜິດສະໜົມຖານສະຫາຍອ້າຍນ້ອງ ມາຍັງຄະນະບໍລິຫານງານສູນກາງພັກກອມມູນນິດຈີນ, ບັນດາຜູ້ແທນກອງປະຊຸມໃຫຍ່ ແລະຜ່ານກອງປະຊຸມໃຫຍ່ໄປຍັງສະມາຊິກພັກກອມມູນິດຈີນ ແລະປະຊາ ຊົນຈີນອ້າຍນ້ອງທຸກຖ້ວນໜ້າ. ກອງປະຊຸມໃຫຍ່ຜູ້ແທນທົ່ວປະເທດຄັ້ງທີ XIX ຂອງພັກກອມມູນິດຈີນ ແມ່ນເຫດການການ ເມືອງທີ່ມີຄວາມໝາຍສຳຄັນຍິ່ງ ໃນຊີວິດການເມືອງຂອງພັກກອມມູນິດຈີນ,ເຊິ່ງໄດ້ໄຂຂຶ້ນໃນໄລຍະສຳ ຄັນຂອງການກຳນົດຍຸດທະສາດ ແລະວາງນະໂຍບາຍເພື່ອບັນລຸ ການສ້າງສັງຄົມອັນອິ່ມໜ່ຳສຳລານຮອບດ້ານ ແລະຄວາມຝັນຂອງຈີນ...ອ່ານເພີ່ມ
ຕອບສະໜອງຕາມຄຳເຊີນຂອງລັດຖະບານຍີ່ປຸ່ນ, ຄະນະຜູ້ແທນຂັ້ນສູງພັກ ປປ ລາວ, ນຳໂດຍ ທ່ານ ຈັນສີ ໂພສີຄຳ, ກຳມະການກົມການເມືອງ, ເລຂາທິການສູນກາງພັກ, ຫົວໜ້າຄະນະຈັດຕັ້ງສູນກາງພັກ ໄດ້ຢ້ຽມຢາມປະເທດ ຍີ່ປຸ່ນ ແຕ່ວັນທີ 11-15 ມີນາ 2019.
ໄລຍະຢູ່ຢ້ຽມຢາມຍີ່ປຸ່ນ, ຄະນະໄດ້ພົບປະເຮັດວຽກກັບບັນດາພາກສ່ວນກ່ຽວຂ້ອງຂອງຍີ່ປຸ່ນ ທັງຢູ່ນະຄອນຫຼວງໂຕກຽວ ແລະ ແຂວງ ວາກາຢາມະ ດັ່ງນີ້: ພົບປະກັບ ທ່ານ ໂຕຊິຮິໂຣະ ນີໄກ, ເລຂາທິການພັກເສລີປະຊາທິປະໄຕ; ພົບປະກັບ ທ່ານ ເຄນທາໂຣ ໂຊໂນອູຣະ, ທີ່ປຶກສາພິເສດຂອງນາຍົກ ຊິນໂຊ ອາເບະ, ພົບປະກັບ ທ່ານ ນາງ ໂຕຊິໂກ ອາເບະ, ຮອງລັດຖະມົນຕີຕ່າງປະເທດຍີ່ປຸ່ນ; ພົບປະກັບການນຳຂອງສະຖາບັນຄົ້ນຄ້ວາຄົ້ນນະໂຍບາຍຂອງ ຍີ່ປຸ່ນ (GRIPS); ພົບປະກັບການນຳຂອງອົງການໄຈກາ, ບໍລິສັດ Jalux, ກຸ່ມບໍລິສັດໂຕໂຍຕາ ຊູໂຊະ ທີ່ພວມມີການລົງທຶນຢູ່ ສປປ ລາວ; ພົບປະກັບ ທ່ານ ທາເຄໂອ ກາວາມູຣະ, ປະທານສະມາຄົມມິດຕະພາບ ຍີ່ປຸ່ນ - ລາວ ສາຍລັດຖະສະພາ.
ຕາມການເຊື້ອເຊີນຂອງກະຊວງສຶກສາແຫ່ງ ສາທາລະນະລັດ ອາເຊັກ ໄບຊານ, ຄະນະຜູ້ແທນລາວ ນໍາໂດຍ ທ່ານ ສົມດີ ບຸນຄຸ້ມ, ຮອງຫົວໜ້າຄະນະພົວພັນຕ່າງປະເທດສູນກາງພັກ ພ້ອມດ້ວຍຄະນະ ໄດ້ເດີນທາງໄປຮ່ວມກອງປະຊຸມເວທີປຶກສາຫາລືດ້ານມະນຸດສະທຳ ຄັ້ງທີ VI, ຊຶ່ງໄດ້ຈັດຂຶ້ນທີ່ ນະຄອນຫລວງບາກູ, ປະເທດອາເຊັກໃບຊານ ໃນວັນທີ 25-26 ຕຸລາ 2018, ພາຍໃຕ້ຫົວຂໍ້ “ການສ້າງໂລກໃຫມ່ ແລະ ສ້າງຄົນໃຫມ່: ການປະດິດສ້າງ ແລະ ການພັດທະນາຄົນ”. ກອງປະຊຸມຄັ້ງນີ້ ມີແຂກເຂົ້າຮ່ວມ 581 ຄົນ ທີ່ມາຈາກ 86 ປະເທດ, ຊຶ່ງໃນນັ້ນ, ມີຜູ້ຕາງໜ້າຈາກ ອົງການເຄືອຂ່າຍ ສະຫະປະຊາຊາດ ແລະ ອົງການຈັດຕັ້ງບໍ່ສັງກັດລັດຖະບານ 24 ອົງການ. ໃນພິທີໄຂກອງປະຊຸມ ໄດ້ຮັບກຽດເຂົ້າຮ່ວມ ແລະ ມີຄໍາເຫັນໂດຍທ່ານ ອີນຄໍາ ອາລີເຢບ, ປະທານາທິບໍດີ ແຫ່ງສາທາລະນະລັດ ອາເຊັກໄບຊານ ແລະ ທ່ານ ນາງ ໂອນກາ ໂກໂລເດັດສ, ຮອງນາຍົກລັດຖະມົນຕີ ແຫ່ງສະຫະພັນລັດເຊຍ. ນອກນີ້, ຍັງມີຜູ້ຊ່ວຍກອງລາຂາ ສປຊ ຮັບຜິດຊອບວຽກງານດ້ານຄູ່ຮ່ວມມະນຸດສະທໍາ ກັບຂົງເຂດອາຊີກາງ ແລະ ອາຊີຕາເວັນອອກກາງ; ຮອງອໍານວຍການ UNESCO; ປະທານສະຫະພັນລັດຖະສະພາສາກົນ ແລະ ເເຂກສໍາຄັນຫຼາຍທ່ານ. ໃນກອບຂອງການຈັດກອງປະຊຸມເວທີປຶກສາຫາລືດ້ານມະນຸດສະທຳ ຄັ້ງທີ VI, ໄດ້ຈັດກອງປະຊຸມພົບປະອາດີດນັກສຶກສາ ທີ່ຮຽນຈົບຈາກສະຖາບັນການສຶກສາ ພາຍໃຕ້ຫົວຂໍ້ “ການລົງທຶນໃນອານະຄົດ - ແມ່ນການກ້າວໄປສູ່ການພັດທະນາແບບຢືນຢົງ ແລະ ຮ່ວມມືກັນ”, ໂດຍພາຍໃຕ້ການເປັນປະທານຮ່ວມຂອງ ລັດຖະມົນຕີກະຊວງການຕ່າງປະເທດ ແລະ ລັດຖະມົນຕີກະຊວງສຶກສາ ອາເຊັກໄບຊານ.
ຄະນະຜູ້ແທນພັກ ປປ ລາວ ນຳໂດຍ ສະຫາຍ ສົມພອນ ສີຈະເລີນ, ຮອງຫົວໜ້າຄະນະພົວພັນຕ່າງປະເທດສູນກາງພັກ ປປ ລາວ ໄດ້ເດີນທາງໄປເຂົ້າຮ່ວມກອງປະຊຸມໃຫຍ່ຄັ້ງທີ 10 ຂອງບັນດາພັກການເມືອງໃນອາຊີ (The 10th General Assembly of the ICAPP) ທີ່ຈັດຂື້ນໃນວັນທີ 24-27 ຕຸລາ 2018, ທີ່ນະຄອນຫຼວງມົດສະກູ, ສະຫະພັນຣັດເຊຍ, ໂດຍການເປັນເຈົ້າພາບຂອງພັກຣັດເຊຍເອກະພາບ (United Russia Party).
ກອງປະຊຸມຄັ້ງນີ້ ພາຍໃຕ້ 2 ຫົວຂໍ້ຕົ້ນຕໍຄື: 1. “ບົດບາດຂອງບັນດາພັກການເມືອງໃນການຫລຸດຜ່ອນ ຄວາມເຄັ່ງຕຶງສາກົນ ແລະ ການຕໍ່ສູ້ຕ້ານລັດທິຂວາຈັດ” ແລະ 2. “ຄວາມສໍາຄັນຂອງການຮ່ວມມືສາກົນລະຫວ່າງ ບັນດາພັກໃນການສ້າງ ແລະ ເສີມຂະຫຍາຍສາຍພົວພັນທາງ ດ້ານການເມືອງ, ເສດຖະກິດ ແລະ ສັງຄົມ ລະຫວ່າງ ລັດ” ໂດຍມີຜູ້ແທນຈາກ 70 ພັກການເມືອງ ຈາກ 37 ປະເທດເຂົ້າຮ່ວມ.
ໂດຍຕອບສະໜອງຕາມຄຳເຊີນຂອງ ສະຫາຍ ພັນຄຳ ວິພາວັນ, ກຳມະການກົມການເມືອງ, ຜູ້ປະຈຳການຄະນະເລຂາທິການສູນກາງພັກ, ຮອງປະທານປະເທດ ແຫ່ງ ສປປ ລາວ, ສະຫາຍ ເຈິ່ນກວັກເວືອງ, ກຳມະການກົມການເມືອງ, ຜູ້ປະຈຳການຄະນະເລຂາທິການສູນກາງພັກກອມມູນິດ ຫວຽດນາມ ແລະ ຄະນະຜູ້ແທນ ຂັ້ນສູງຂອງພັກກອມມູນິດ ຫວຽດນາມ ໄດ້ຢ້ຽມຢາມ ສປປ ລາວ ຢ່າງເປັນທາງການ ແຕ່ວັນທີ 08-10 ຕຸລາ 2018.
ໃນຕອນເຊົ້າວັນທີ 6 ຕຸລາ 2018, ການນຳຂັ້ນສູງພັກ-ລັດລາວ ນຳໂດຍສະຫາຍ ບຸນຍັງ ວໍລະຈິດ, ເລຂາທິການໃຫຍ່ຄະນະບໍລິຫານງານສູນກາງພັກ, ປະທານປະເທດ ແຫ່ງ ສປປ ລາວ ໄດ້ເຂົ້າວາງພວງມາລາ ແລະ ເຊັນປື້ມໄຫວ້ອາໄລເຖິງດວງວິນຍານ ສະຫາຍ ໂດ໊ ເມື່ອຍ, ອາດີດເລຂາທິການໃຫຍ່ຄະນະບໍລິຫານງານສູນກາງພັກກອມມູນິດຫວຽດນາມ ທີ່ສະຖານເອກອັກຄະລັດຖະທູດ ສສ ຫວຽດນາມ ປະຈຳ ສປປ ລາວ. ສະຫາຍ ໂດ໊ ເມື່ອຍ ໄດ້ເຖິງແກ່ມໍລະນະກຳໃນວັນທີ 1 ຕຸລາ 2018 ຜ່ານມານີ້, ລວມອາຍຸໄດ້ 101 ປີ. ໃນປື້ມໄຫວ້ອາໄລ, ໄດ້ມີເນື້ອໃນວ່າ: “ຄະນະບໍລິຫານງານສູນກາງພັກປະຊາຊົນ ປະຕິວັດລາວ, ສະພາແຫ່ງຊາດ, ລັດຖະບານ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ແລະ ສູນກາງແນວລາວສ້າງຊາດ ຮູ້ສຶກເສົ້າໂສກເສຍດາຍເປັນຢ່າງຍິ່ງ ເມື່ອໄດ້ຮັບຂ່າວການຈາກໄປໂດຍບໍ່ມີວັນກັບຄືນມາຂອງ ສະຫາຍ ໂດ໊ ເມື່ອຍ, ອາດີດເລຂາທິການໃຫຍ່ຄະນະບໍລິຫານງານສູນກາງພັກກອມມູນິດຫວຽດນາມ. ການຈາກໄປຂອງສະຫາຍບໍ່ພຽງແຕ່ເປັນການສູນເສຍຜູ້ນຳທີ່ເຄົາລົບຮັກຂອງພັກ-ລັດ ແລະ ປະຊາຊົນຫວຽດນາມ ແຕ່ຍັງເປັນການສູນເສຍເພື່ອນມິດສະຫາຍທີ່ໃກ້ຊິດ ແລະ ສະໜິດສະໜົມທີ່ສຸດຂອງພັກ, ລັດ ແລະ ປະຊາຊົນລາວພວກຂ້າພະເຈົ້າອີກດ້ວຍ.